Държавен вестник, бр. 55, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  55
училище и продължава 4 астрономически 
часа. Писменият държавен изпит се полага 
едновременно във всички висши училища, 
които провеждат обучение по специалността 
„Право“. Датата и часът на провеждането му 
се определят от министъра на правосъдието.
(2) Комисия, определена със заповед на 
министъра на правосъдието след публичен 
жребий измежду лицата, включени в списъ­
ците по чл. 14, ал. 6, разработва по 3 казуса 
за съответния държавен изпит. Казусът се 
базира на постановено окончателно съдебно 
решение на върховна инстанция и не може да 
засяга случаи, при които съществува проти­
воречива практика. Казусът е един и същ за 
студентите по специалност „Право“ от всички 
висши училища и се изтегля в деня на изпита 
в Министерството на правосъдието.
(3) По време на решаването на казуса 
студентите могат да ползват като помощни 
материали само нормативни актове по ред, 
определен от министъра на правосъдието.
(4) Писмените отговори на казуса се прове­
ряват от държавната изпитна комисия, която 
обявява резултатите с протокол до 10 дни след 
приключването на изпита.
(5) Оценката от писмения държавен изпит 
е „издържал“ или „неиздържал“, като до устен 
изпит се допускат студентите, издържали пис­
мения изпит. Оценката от писмения държавен 
изпит не подлежи на преразглеждане.
(6) При разработването на казусите коми­
сията по ал. 2 подготвя и решения към тях. 
Решението на казуса, поставен на писмения 
държавен изпит, се публикува на интернет 
страницата на Министерството на правосъ­
дието в деня на провеждането на изпита, след 
неговото приключване.
(7) Всеки студент има право на достъп до 
своята писмена работа.
Чл. 16. (1) Устният държавен изпит се 
провежда в сградата на съответното висше 
училище в срок до 10 дни след обявяването 
на резултатите от писмения изпит. При голям 
брой изпитвани студенти устният изпит може 
да продължи повече от един ден.
(2) Студентите се оценяват по шестобалната 
система. Оценката от устния държавен изпит 
не подлежи на преразглеждане. За успешно 
положен се счита изпитът, оценен най-малко 
със среден (3,00).
Чл. 17. (1) Студентите в специалност 
„Право“, преминали обучение по чл. 1, ал. 2, 
изпълнили задълженията си по учебния план 
и положили успешно държавните си изпити, 
получават диплома за завършено висше об­
разование с професионална квалификация 
„юрист“ в образователно-квалификационна 
степен „магистър“.
(2) Дипломите се издават от висшето учи­
лище, което студентите са завършили.
(3) Дипломираните юристи придобиват 
юридическа правоспособност след полагане 
на стаж и изпит в съответствие със Закона 
за съдебната власт.
(4) Студентите в специалност „Право“, пре­
минали обучение по чл. 1, ал. 3 и изпълнили 
задълженията си по учебен план, получават 
диплома за завършено висше образование в 
специалност „Право“ на образователно-квали­
фикационна степен „магистър“ с профилиране 
в съответната област на правото, която има 
за предмет магистърската програма.
Допълнителни разпоредби
§ 1. По смисъла на тази наредба:
1. „Задължителни учебни дисциплини“ 
са тези, които осигуряват фундаменталната 
подготовка, необходима за придобиване на 
професионалната квалификация „юрист“. 
Изучаването им и полагането на изпити по 
тях е задължително за студентите.
2. „Избираеми учебни дисциплини“ са тези, 
които осигуряват специализираща подготовка. 
Студентите са задължени да изберат определен 
брой от тях при условия и по ред, определени 
от факултета на висшето училище, в който 
се осъществява обучение по специалността 
„Право“.
3. „Факултативни учебни дисциплини“ са 
тези, които осигуряват допълнителна под­
готовка в зависимост от интересите на сту­
дентите. Те се определят от факултетите на 
висшите училища и се изучават по желание 
на студентите.
4. „Хабилитиран преподавател от съответ­
ното висше училище“ е преподавател, който 
заема академична длъжност във висшето 
училище, в което се осъществява обучение 
по специалността „Право“.
5. „Външен за съответното висше училище 
хабилитиран преподавател“ е хабилитиран 
преподавател, който към датата на назначаване 
на комисията и най-малко три години преди 
тази дата не е упражнявал преподавателска 
или научна дейност по трудово правоотноше­
ние със съответното висше училище.
§ 2. В минималния хорариум по чл. 5 се 
включват часовете от задължителните, избира­
емите и факултативните учебни дисциплини.
§ 3. Специализирани магистърски про­
грами в специалност „Право“ по чл. 1, ал. 3 
могат да бъдат откривани във факултетите 
на висшите училища, които са получили 
програмна акредитация за обучение в про­
фесионално направление „Право“.
Преходни и заключителни разпоредби
§ 4. Студентите, приети в специалност 
„Право“ във висшите училища преди влизането 
в сила на наредбата, запазват своите права 
и валидността на положените от тях изпити.
§ 5. Прехвърлянето на студенти от едно 
висше училище в друго се извършва съобразно 
Закона за висшето образование и правилни­
ците на висшите училища.
§ 6. Първоначалните списъци по чл. 14, 
ал. 6 и единните конспекти за държавен изпит 
по чл. 14, ал. 12 се утвърждават в срок до 31 
декември на годината, предхождаща годината